Kurt Zouma bejn Leicester u Everton Everton u Leicester City se jissieltu bejniethom biex jakkwistaw is-servizzi tad-difensur ta' Chelsea, Kurt Zouma. Huwa għandu l-intenzjoni li jħalli Stamford Bridge bit-tama li jilgħab football aktar regolari wara li Chelsea dejjem tawh b'self f'dawn l-aħħar snin. Everton jidhru favoriti li jieħdu lil dan il-player ta' 25 sena minħabba li diġá kellu esperjenza ta' self f'Goodison Park. Huwa għandu esperjenza vasta internazzjonali meta lagħab ma' Saint Etienne, Chelsea, Stoke City u Everton. Huwa ssejjaħ mat-team nazzjonali Franċiż fis-sena 2015 u minn dakinhar lagħab ħames logħbiet magħhom u skorja goal.